### Resumé

Vinding Vandværk har i skrivelse maj 2025 anmodet om en kommunegaranti i forbindelse med udvidelse af selskabets rentvandstanke fra de nuværende 2 betontanke med en samlet kapacitet på 66 kbm. Udvidelsen består af en tilbygning indeholdende blandt andet en tankhal med to rentvandstanke på hver ca. 88 kbm.

Der ønskes tilsagn om en kommunegaranti på 1,5 mio. kr.

### Sagsfremstilling

Vinding Vandværk har siden 2017 haft en meget stor tilgang af forbrugere, fra 195 til nu 530 tilsluttede ejendomme, erhverv og institutioner.

Det er derfor nødvendigt at der sker en udvidelse af vandværkets rentvandstank kapacitet fra de nuværende 2 betontanke på henholdsvis 29 kbm. og 37 kbm. Tankene virker som en buffer for at udligne variationen i døgnforbruget, og vandværket er på nuværende tidspunkt presset, når der er et stort vandforbrug, og har nået grænsen for hvad vandværket kan klare med de nuværende tanke, når de sidste 66 forbrugere flyttet ind ultimo 2025.

Vandværkets nuværende 3 vandboringer, 2 x filtersæt og rentvandspumper, har rigelig kapacitet til at forsyne vandværkets forbrugere plus eventuelt flere.

Vandværket har fået udarbejdet et projekt indeholdende 2 nye rustfrie rentvandstanke på hver ca. 88 kbm., samlet 176 kbm., som vurderes er være rigeligt. Visualiseringen af projektet er vedhæftet som bilag.

Budgettet for projektet er ca. 6,25 mio. kr. inkl. moms. Vinding Vandværk finansierer selv hovedparten af udgiften, men ansøger om en kommunegaranti til et lån på 1,5 mio. kr., som ønskes optaget i Kommunekredit

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatte en kommunal anlægsopgave jvf. Lånebekendtgørelsens §3 stk. 5.

Endvidere bemærkes, at kommunen ifølge lovgivning skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke fastsættes en fast branchetakst for garantier på forsyningsområdet, så kræver det, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af Vinding Vandværk, vurderes det på baggrund heraf, at Vinding Vandværk betaler en årlig garantiprovision på 0,55% af den til enhver tid værende restgæld.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller , den 16. juni 2025, punkt 154:

at der gives tilsagn om en kommunegaranti på 1,5 mio. kr. og

at der opkræves en årlig garantiprovision på 0,55% af den til enhver tid værende restgæld

#### Beslutning fra Økonomiudvalget, den 16. juni 2025, punkt 154:

Anbefales.

Fraværende: Karoline Rasmussen og Nikolaj Jeppesen.

### Beslutning

Godkendt.

Fraværende: Bertram Kristoffersen, i stedet mødte Alex Henriksen.

Fraværende: Nikolaj Jeppesen, i stedet mødte Arne Sørensen.

Fraværende: Kristine Mortensen, i stedet mødte Maren Steffensen.

Fraværende: Yan Dam.